3.การประกอบธุรกิจ

1.  ลักษณะผลิตภัณฑ์หรือบริการ
    จะเป็นผลิตภัณฑ์ยางยืดที่ลูกค้าซื้อเพื่อนำไปผลิตต่อเป็นผลิตภัณฑ์สำเร็จรูป
    โดยส่วนใหญ่จะใช้ในอุตสาหกรรมการ์เม้นท์

2.  การตลาดและภาวะการแข่งขัน

  กลยุทธ์การแข่งขัน : -

-   คุณภาพสินค้า มีการพัฒนาคุณภาพของผลิตภัณฑ์อยู่เสมอ
    เพื่อให้เหมาะสมกับสภาวะการแข่งขันที่รุนแรงทั้งภายในประเทศและต่างประเทศ
    โดยคำนึงถึงความปลอดภัยของผู้บริโภค
    ได้มีการพัฒนาคุณภาพของผลิตภัณฑ์ยางให้มีโปรตีนต่ำให้ได้มากที่สุด พยายามพัฒนารูปแบบการ
    บรรจุภัณฑ์ให้หลากหลายมากขึ้นและให้ถึงมือผู้บริโภคโดยตรง
    มีการควบคุมคุณภาพให้สม่ำเสมอเพื่อให้ลูกค้าเกิดความมั่นใจในผลิตภัณฑ์ของบริษัท

-   การให้บริการ พัฒนาทางด้านการบริการและการส่งมอบสินค้าให้ลูกค้าด้วยความซื่อสัตย์

-   การแข่งขันทางด้านราคา กำหนดราคาให้เหมาะสมตามลักษณะการแข่งขันในตลาดเป้าหมาย
    และเงื่อนไขการขายที่สามารถผลักดันผลิตภัณฑ์ที่มีอยู่ออกสู่ตลาด และแข่งขันกับคู่แข่งขันได้
    ผลิตสินค้าให้หลากหลายเพื่อให้ได้ลูกค้าทั้งตลาดบนและตลาดล่าง

ลักษณะของลูกค้า แบ่งได้เป็น 2 ประเภทคือ

1. ลูกค้าที่เป็นบริษัทแม่และเป็นผู้จำหน่ายสินค้าของบริษัท คือ บริษัท สหยูเนี่ยน จำกัด ( มหาชน )

2. ลูกค้าที่บริษัทขายสินค้าให้โดยตรง

ลักษณะความสัมพันธ์ ปัจจุบันลูกค้าที่บริษัทติดต่อส่วนใหญ่เป็นลูกค้าที่ซื้อขายกันมานาน
และบริษัทมีการให้คำปรึกษารวมทั้งข้อเสนอแนะต่างๆ ให้กับลูกค้าเพื่อให้เกิดความพึงพอใจ

ลูกค้าเป้าหมาย กลุ่มลูกค้าของบริษัท จะเป็นกลุ่มโรงงานอุตสาหกรรมผลิตเสื้อผ้าสำเร็จรูป

การจัดจำหน่าย แบ่งเป็นการจำหน่ายโดยตรงจากบริษัทประมาณ
10.59%และจำหน่ายให้กับบริษัทแม่ประมาณ 89.41 %

  สัดส่วนการจำหน่ายในประเทศ 36.24 %

  สัดส่วนการจำหน่ายต่างประเทศ 63.76 % ( JAPAN,HONG KONG ,AUSTRALIA ….etc.)

จำนวนคู่แข่งของบริษัทมีประมาณ 5 ราย

ขนาดของคู่แข่งขันจะมีขนาดใกล้เคียงกัน หรือมีขนาดเล็กกว่าบริษัท

สภาพการแข่งขัน บริษัทมีคู่แข่งขันทั้งภายในประเทศและต่างประเทศ
ทำให้บริษัทต้องยกระดับความสามารถในการแข่งขัน
โดยการพัฒนาผลิตภัณฑ์อย่างต่อเนื่องเพื่อรักษาลูกค้าเดิมไว้ และขยายตลาดเพื่อหาลูกค้าใหม่ๆ

แนวโน้มภาวะอุตสาหกรรม และสภาพการแข่งขันในอนาคต แนวโน้มของอุตสาหกรรมยางยืดการเจริญเติบโตค่อนข้างช้า เนื่องจากมีการแข่งขันค่อนข้างสูง ประกอบกับภาวะเศรษฐกิจที่ถดถอยในช่วง 2-3ปีที่ผ่านมา ทำให้กลุ่มผู้ผลิตไม่กล้าลงทุน เพราะมีปัจจัยทางด้านการเงิน อัตราแลกเปลี่ยน และค่าใช้จ่ายอื่นๆค่อนข้างสูง

3.3 การจัดหาผลิตภัณฑ์ หรือบริการ 

ที่ตั้งโรงงาน เลขที่ ง.1 หมู่ที่13 ถนนเสรีไทย แขวงมีนบุรี เขตมีนบุรี กรุงเทพณ 10510

จำนวนโรงงานรวมทั้งหมด 5 หลัง ประกอบด้วย อาคารโรงงาน 3 หลัง ,
อาคารคลังวัตถุดิบและวัสดุ 1 หลัง , อาคารคลังสินค้าสำเร็จรูปและส่วนSLITTING 1 หลัง

  ---------------------- --------------- ---------- ---------- ----------
  ปริมาณการผลิตจริง         หน่วย (1:1,000)  2543       2542       2541

  เส้นยางและแถบยาง        กิโลกรัม          3,729      3,274      2,762

  สายยางยืดถัก             กุรุสหลา          883        822        833

  สายยางยืดทอ             กุรุสหลา          331        289        325

                         กิโลกรัม          31         19         22
  ---------------------- --------------- ---------- ---------- ----------

บริษัทมีนโยบายการผลิตที่สำคัญคือ ผลิตสินค้าที่มีคุณภาพ และส่งมอบตรงเวลา อีกทั้งพยายามลดต้นทุน
เพื่อให้ผลิตภัณฑ์ของบริษัทสามารถสู้กับคู่แข่งขันทั้งตลาดในประเทศและต่างประเทศ
ดูแลและเอาใจใส่พนักงานทุกระดับชั้นให้มีขวัญและกำลังใจในการปฏิบัติงานที่ดี

การจัดหาวัตถุดิบ : วัตถุดิบหลักที่ใช้ในการผลิตคือยางธรรมชาติ ซึ่งผลิตโดยบริษัทในเครือสหยูเนี่ยน
โดยมีแหล่งวัตถุดิบที่จังหวัดจันทบุรี และจังหวัดตราด
วัตถุดิบที่ใช้ส่วนใหญ่ซื้อภายในประเทศและเพื่อจำกัดความหลากหลาย
ซึ่งอาจส่งผลกระทบถึงคุณภาพของผลิตภัณฑ์ จึงได้สั่งซื้อจากบริษัทในเครือสหยูเนี่ยน
ทำให้ไม่มีปัญหาทางด้านคุณภาพของวัตถุดิบ

ปัญหาการขาดแคลนวัตถุดิบ : คาดว่าจะไม่เกิดขึ้นง่าย เพราะวัตถุดิบหลักคือยาง
เป็นวัตถุดิบที่ผลิตเองภายในประเทศ ซึ่งมีอยู่หลายจังหวัด

ผลการเปลี่ยนแปลงเทคโนโลยีต่อการใช้วัตถุดิบ :
บริษัทฯคาดว่าในอนาคตอันใกล้นี้ไม่มีการเปลี่ยนแปลงเทคโนโลยี จึงไม่มีปัญหาต่อการใช้วัตถุดิบ

สัดส่วนการซื้อวัตถุดิบในประเทศปี 2543 95.81 %

สัดส่วนการซื้อวัตถุดิบต่างประเทศปี 2543 4.19 %

กระบวนการผลิตที่อาจจะมีผลกระทบต่อสิ่งแวดล้อม : บริษัทฯได้มีการบำบัดน้ำเสีย
โดยใช้ระบบบำบัดน้ำเสีย แบบACTIVATED SLUDGE
ส่วนการกำจัดกากตะกอนจากบ่อบำบัดและเศษยางจากกระบวนการผลิต คือนำไปฝังกลบด้วย
กระบวนการและกรรมวิธีฝังกลบโดยถูกต้องตามกฎหมาย

การดำเนินการเพื่อลดผลกระทบ :
บริษัทฯได้ว่าจ้างบริษัทภายนอกที่เป็นบริษัทรับจ้างฝังกลบวัสดุที่ไม่ใช้แล้วและไม่เป็นอันตราย
ซึ่งได้รับอนุญาตจากกระทรวงอุตสาหกรรมเป็นผู้ดำเนินการ

ในขณะเดียวกันบริษัทฯได้มีการควบคุมระบบน้ำจากกระบวนการผลิต โดยมีการส่งน้ำไปวิเคราะห์
ทุกๆ เดือน เพื่อควบคุมไม่ให้มีค่าเกินมาตราฐาน

3.4 งานที่ยังไม่ได้ส่งมอบ ไม่มี